open-index/open-wikipedia-markdown huggingface dataset:
აკარმარა

300px|მინი|მიტოვებული ქალაქი აკარმარა
**აკარმარა** () — ქვანახშირის მოპოვების ცენტრი, ამჟამად მიტოვებული დასახლება აფხაზეთში, არაღიარებული აფხაზეთის რესპუბლიკის ტყვარჩელის რაიონში, საქართველოს ადმინისტრაციული დაყოფის თანახმად მდებარეობს აფხაზეთის ავტონომიური რესპუბლიკის ოჩამჩირის მუნიციპალიტეტის ტერიტორიაზე.

დაინგრა და გაუკაცრიელდა 1992-1993 წლების აფხაზეთის ომის დროს. არც ისე დიდი ხნის წინ გახდა ორგანიზებული ტურიზმის მნიშვნელოვანი ადგილი.

## ისტორია
აკარმარა დაარსდა 1938 წელს. 1938 წლის 16 ნოემბერს საქართველოს სსრ უმაღლესი საბჭოს პრეზიდიუმის ბრძანებულებით სოფელი აკარმარა გამოეყო ტყვარჩელის სადაბო საბჭოს, გარდაიქმნა დაბად და შეიქმნა აკარმარის სადაბო საბჭო. დაბაში ძირითადად ცხოვრობდნენ მეშახტეები, რომლებიც მუშაობდნენ საქართველოს სსრ-ის ოჩამჩირის რაიონის ქვანახშირის საბადოებზე. 1942 წელს აკარმარა ადმინისტრაციულად გაერთიანდა ქალაქ ტყვარჩელთან. დასახლება იყო წმინდად სამთო-მომპოვებელი (პრაქტიკულად „დახურული“). ბევრი აფხაზეთში მას „ელიტურს“ უწოდებდა.

მეშახტეებისა და მათი ოჯახის წევრებისთვის იქ შეიქმნა ყველა აუცილებელი პირობა: აშენდა საცხოვრებელი სახლები, საავადმყოფოები, სკოლები, გაიხსნა კულტურის სახლი, კინოთეატრი, რესტორანი, სასტუმრო, პანსიონატი, მოეწყო ცენტრალური მოედანი, პარკები, ხეივნები.

აკარმარის არქიტექტურა უჩვეულოა კავკასიისა და საბჭოთა რუსეთისთვის. სახლებს ძირითადად აშენებდნენ გერმანელი სამხედრო ტყვეები 1941–1945 წლების დიდ სამამულო ომის წლებში.

1942 წელს სხვა დასახლებეთან ერთად ქმნის ქალაქ ტყვარჩელს.

აფხაზეთის ომის დროს, ადგილობრივი მოსახლეობის უმეტესობამ დატოვა დასახლება აკარმარა.

სსრკ-ს დაშლის შემდეგ, აფხაზეთში დაიწყო საომარი მოქმედებები, რომელიც 1992-1993 წლებში გრძელდებოდა. ქართულ-აფხაზური კონფლიქტი ქართული ხელისუფლებისთვის დაუმორჩილებლობის შედეგად წარმოიშვა. აკარმარის ალყა 413 დღე გაგრძელდა, ქალაქს არტილერია ბომბავდა.

2019 წლიდან აკარმარაში საექსკურსიო ტურების ორგანიზება დაიწყეს.

აკარმარასთან ახლოს მდებარეობს სხვა ქალაქი-მოჩვენებებიც: ჯანთუხა, პოლიანა და სხვები.

## მოსახლეობა
1980-იანი წლების ბოლოს დასახლების მოსახლეობა 5 ათას ადამიანს შეადგენდა, ესენი იყვნენ ძირითადად მეშახტეები და მათი ოჯახის წევრები. დასახლების კეთილდღეობა დაარღვია ქართულ-რუსულმა კონფლიქტმა აფხაზეთში. მოსახლეობა, რომელიც სამხედრო მოქმედებებს გაურბოდა, იძულებული გახდა დაეტოვებინა აკარმარა და უფრო უსაფრთხო ადგილებში დასახლებულიყო. ომის დასრულების შემდეგ ლტოლვილთა მნიშვნელოვანი ნაწილი ნახევრად დანგრეულ დასახლებაში აღარ დაბრუნებულა.

## იხილეთ აგრეთვე
* ტყვარჩელი

## სქოლიო
კატეგორია:ოჩამჩირის მუნიციპალიტეტი
კატეგორია:1938 წელს დაარსებულები
სსრკ-ის გუნდური ჩემპიონატი საჭადრაკო კომპოზიციაში 1968/1969

**სსრკ-ის VI გუნდური ჩემპიონატი საჭადრაკო კომპოზიციაში (1968–1969)** — გუნდური პირველობა საჭადრაკო ამოცანებისა და საჭადრაკო ეტიუდი შედგენაში.

## ტურნირის ფორმატი 
შეჯიბრება ჩატარდა იმავე განყოფილებებში და იმავე რაოდენობის დაფებზე, როგორც წინა ჩემპიონატებში.

## ჩემპიონატის შედეგები 
ჩემპიონატში მონაწილეობდა 11 გუნდი. წარმოდგენილი იყო 99 ავტორის 178 ამოცანა და ეტიუდი. საერთო ჩათვლაში გაითვალისწინეს 108 ნაწარმოები. ჩემპიონატის გამარჯვებული გახდა ბელარუსიის გუნდი (194½ ქულა 220 შესაძლებლობიდან).

## ტურნირის მსაჯები 
*ორსვლიანი ამოცანები: იუ. ვახლაკოვი და იური სუშკოვი.
*სამსვლიანი ამოცანები: ალექსანდრ ორეშინი და ვ. ტიმონინი.
*მრავალსვლიანი ამოცანები: პ. პეჩონკინი და ი. როზენფელდი.
*ეტიუდები: ვიტოლდ იაკიმჩიკი და სარიჩევი.
*კოოპერაციული შამათები: იოსებ კრიხელი.
*თვითშამათები: პიგიტსი.

## გამარჯვებული გუნდების შემადგენლობა 
*ბელარუსი (I ადგილი): გ. აფანასიევი, ვ. გაბა, ვაცლავ გებელი, ე. დვიზოვი, ლ. კამენეცკი, ვ. პლოსტაკი, ვ. სტრუგუნოვი, ვ. სიჩოვი, ლ. ცირულკი, გ. შმულენსონი.
*რსფსრ (სვერდლოვსკის ოლქი) (II ადგილი): პ. ბაბიჩი, ვ. ბრონი, მ. გაფაროვი, ნ. გლინსკიხი, ა. ივუნინი, იუ. ლაზარევი, პ. პეჩონკინი, ვ. პილჩენკო, ვ. ტრუნოვი, ვ. უდარცევი.
*ლენინგრადი (III ადგილი): ლ. კაცნელსონი, პ. პოპანდოპულო, კ. პოჩტარევი, ს. სინაკევიჩი, იუ. სუშკოვი, ვ. ფოკინი.

## გამარჯვებულები სექციების მიხედვით 
*ორსვლიანი ამოცანები — ბელარუსი — 73 ქულა 88-დან;
*სამსვლიანი ამოცანები — რსფსრ (სვერდლოვსკის ოლქი) — 61 ქულა;
*მრავალსვლიანი ამოცანები — რსფსრ (სვერდლოვსკის ოლქი) — 79 ქულა;
*ეტიუდები — ლენინგრადი — 55 ქულა;
*კოოპერაციული შამათები და თვითშამათები — ბელარუსი — 71 ქულა.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1968 წელი ჭადრაკში
კატეგორია:1969 წელი ჭადრაკში
კატეგორია:1968 წლის ჩემპიონატები სსრკ-ში
კატეგორია:1969 წლის ჩემპიონატები სსრკ-ში
სსრკ-ის გუნდური ჩემპიონატი საჭადრაკო კომპოზიციაში 1965/1966

**სსრკ-ის V გუნდური ჩემპიონატი საჭადრაკო კომპოზიციაში (1965–1966)** — შეჯიბრება საჭადრაკო ამოცანებისა და ეტიუდების შედგენაში.

## ტურნირის ფორმატი 
ტურნირი ჩატარდა იმავე განყოფილებებში და იგივე რაოდენობის დაფებით, როგორც წინა წელს. მონაწილეობდა 10 გუნდი. საკონკურსოდ წარმოადგინეს 172 ავტორის 164 ამოცანა და ეტიუდი. საერთო ჩათვლაში გაითვალისწინეს 101 კომპოზიცია.

ჩემპიონატის გამარჯვებული გახდა ლენინგრადის გუნდი, რომელმაც 200 შესაძლებლობიდან 150½ ქულა დააგროვა.

## ტურნირის მსაჯები 
*ორსვლიანი ამოცანები: ეფიმ რუხლისი და იმანტს დრისკა;
*სამსვლიანი ამოცანები: ვაცლავ გებელი და ალექსეი კოპნინი;
*მრავალსვლიანი ამოცანები: ვლადიმირ ბრონი და იაკობ ვლადიმიროვი;
*ეტიუდები: ალექსანდრე კუზნეცოვი და გია ნადარეიშვილი;
*კოოპერაციული შამათები: ვლადიმირ კოროლკოვი;
*თვითშამათები: იური გორდიანი

## გამარჯვებული გუნდების შემადგენლობა 
*ლენინგრადი — ა. გერბსტმანი, კ. ერმოლაევი, კაცნელსონი, კოროლკოვი, ე. კოშაკოვი, სერგეი სინაკევიჩი, სუშკოვი, ა. ფედოტოვი;
*მოსკოვი — განნი, ვლადიმიროვი, ა. გულაევი, ან. კუზნეცოვი, ლოშინსკი, ე. პოგოსიანცი, ჩეპიჟნი;
*რსფსრ (სვერდლოვსკის ოლქი) — იუ. ბელიაკინი, ბრონი, მ. გაფაროვი, ნ. გლინსკიხი, ა. ივუნინი, იუ. ლაზარევი, ნ. მასლოვი, რ. ტელეგინი.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1964 წელი ჭადრაკში
კატეგორია:1965 წელი ჭადრაკში
კატეგორია:1964 წლის ჩემპიონატები სსრკ-ში
კატეგორია:1965 წლის ჩემპიონატები სსრკ-ში
გაეროს უშიშროების საბჭოს რეზოლუცია 565

გაეროს უშიშროების საბჭოს რეზოლუცია 565 ერთხმად მიიღეს 1985 წლის 14 ივნისს. მასში აღნიშნული იყო გენერალური მდივნის მოხსენება, რომლის თანახმადაც, არსებული გარემოებების გამო, კვიპროსში გაეროს სამშვიდობო ძალების (UNFICYP) ყოფნა კვლავაც აუცილებელი იყო პრობლემის მშვიდობიანი მოგვარებისთვის. საბჭომ გამოთქვა სურვილი, რომ ყველას მხარი დაეჭირა ათპუნქტიანი შეთანხმების თემებს შორის მოლაპარაკებების განახლების შესახებ და სთხოვა გენერალურ მდივანს, 1985 წლის 30 ნოემბრამდე კვლავ წარედგინა ანგარიში რეზოლუციის განხორციელების თვალყურის დევნების მიზნით.

საბჭომ კიდევ ერთხელ დაადასტურა თავისი წინა რეზოლუციები, მათ შორის რეზოლუცია 365 (1974), გამოთქვა შეშფოთება სიტუაციის გამო, მოუწოდა მონაწილე მხარეებს მშვიდობის მისაღწევად ერთად ემუშავათ და კიდევ ერთხელ გააგრძელა კვიპროსში ძალების განლაგება 1985 წლის 15 დეკემბრამდე, რომელიც შეიქმნა 186-ე (1964) რეზოლუციით.

## იხილეთ აგრეთვე
*კვიპროსის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/565(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსში გაეროს სამშვიდობო ძალების შესახებ
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1985 წელი კვიპროსში
ალისა დიაზი

**ალისა ელეინ დიაზი**  — ამერიკელი მსახიობი. დიაზი ცნობილია თავისი სატელევიზიო როლებით,მათ შორის : სელია ორტეგა „CBS“-ის დღის საპნის ოპერაში *„As the World Turns“*, ჯასმინი *„ABC Family“*-ის სერიალში *„The Nine Lives of Chloe King“*, გლორია კრუზი „Lifetime“-ის სერიალში *„Army Wives“*, ტერეზა *„Showtime“*-ის *„Ray Donovan“*, დარიელა მარზანი *CBS*-ის *„Zoo“*-ში და დეტექტივი ანჯელა ლოპესი ABC-ის *„The Rookie“*.

## ადრეული ცხოვრება და განათლება
დიაზი დაიბადა ლოს-ანჯელესის ნორთრიჯის უბანში, კალიფორნიაში, 1985 წლის 7 სექტემბერს.  მან მსახიობობა მეშვიდე კლასში დაიწყო, როდესაც გადაწყვიტა,რომ სკოლის სპექტაკლში მონაწილეობა მიეღო. 

## კარიერა
დიაზი მსახიობია, რომელიც ცნობილია რამდენიმე სერიალში განმეორებადი როლებით, მათ შორის :  *„Army Wives“* , *„Ray Donovan“*, და საპნის ოპერა  *„As The World Turns“*. დიაზის კარიერული გარღვევა მოხდა ფილმში *„Red Dawn“* შესრულებული როლით. დიაზს ასევე ჰქონდა სხვა გამოსვლებიც იგი თამაშობდა სტუმარ-როლებს სერიალებში *„Southland“*, *„CSI:NY“* და *„Lie to Me“*. მან მთავარი როლი შეასრულა ფილმში *„ How the Garcia Girls Spent Their Summer “*, ასევე სატელევიზიო ფილმებში : *„ Ben 10: Alien Swarm “*  და *„The Jensen Project“*.

2011 წელს მას მიეცა ჯასმინის როლი *„ABC Family“*-ის სერიალ *„The Nine Lives of Chloe King“*. 2012 წელს მან მოიპოვა განმეორებადი როლი *„Army Wives“*-ში, როგორც გლორია კრუზი. იგი დააწინაურეს მეშვიდე სეზონში რომელიც 2013-ის მარტში დაიწყო და გადაიყვანეს ძირითად მსახიობად. დიაზი ასევე გამოჩნდა სერიალში *„ვამპირის დღიურები“*. 2016 წლის მარტში დიაზმა მიიღო დარიელას როლი „*CBS*“-ის დრამატულ სერიალში „*Zoo*“. ამჟამად იგი თამაშობს მთავარ როლს ABC-ის დრამაში *„The Rookie“*, სადაც ასრულებს „*LAPD*“-ს ტრენინგ ოფიცერის ანჯელა ლოპესის როლს.

## პირადი ცხოვრება
დიაზი დაქორწინებულია მომღერალ / სიმღერების ავტორ გუსტავო გალინდოზე. 2020 წლის 28 დეკემბერს დიაზმა Instagram-ზე განაცხადა, რომ ის და გალინდო ბიჭის მშობლები გახდნენ.დიაზის ორსულობა აისახა მისი პერსონაჟის, ანჯელა ლოპესის სიუჟეტზე სერიალში , *„The rookie“*. 

## რესურსები ინტერნეტში
* 

## სქოლიო
კატეგორია:მსახიობები
კატეგორია:დაბადებული 1985
კატეგორია:დაბადებული 7 სექტემბერი
კატეგორია:კოლუმბიელი მსახიობები
კატეგორია:მსახიობები ანბანის მიხედვით
კატეგორია:მექსიკელი მსახიობები
კატეგორია:ამერიკელი მსახიობები
კატეგორია:ამერიკელი ქალი მსახიობები
კატეგორია:ამერიკელი ქალი კინომსახიობები
კატეგორია:მსახიობები ეროვნების მიხედვით
კატეგორია:XXI საუკუნის ამერიკელი ქალი მსახიობები
კატეგორია:მსახიობები საუკუნისა და ქვეყნის მიხედვით
მაიკლ პოლანსკი

**მაიკლ პოლანსკი** (დაიბადა 1983 წლის 26 სექტემბერს) — ამერიკელი მეწარმე და კაპიტალისტი. ის დანიშნულია ლედი გაგაზე და მასთან ერთად დაწერა სხვადასხვა სიმღერა.

## სქოლიო
კატეგორია:ცოცხალი ადამიანები
კატეგორია:XXI საუკუნის ამერიკელი ბიზნესმენები
კატეგორია:დაბადებული 1983
კატეგორია:დაბადებული 26 სექტემბერი
ეკატერინე დე ტუარი

**ეკატერინე დე ტუარი** (დ. 1201 — გ. 1237/1240) — ბრეტანის ჰერცოგინია კონსტანცასა და გაი დე ტუარის ქალიშვილი. ენდრიუ III-ის, ვიტრეს ბარონის, პირველი ცოლი.
## ოჯახი
ეკატერინე ბრეტანის ჰერცოგინია კონსტანცასა და გაი დე ტუარის მეორე ქალიშვილი იყო. დედა მისი დაბადებიდან მალევე გარდაიცვალა. გოგონას ტყუპი და, მარგარეტი, ჰყავდა და კონსტანცა შესაძლოა ორ ბავშვზე მშობიარობას გადაჰყოლოდა. ჰერცოგინიას სიკვდილის შემდეგ გაი დე ტუარი ეუსტაშ შემილელზე დაქორწინდა, და ორი ვაჟი, პიტერი და ტომასი, შეეძინა.

ეკატერინეს დედის პირველი ქორწინებიდან (ჯეფრი ინგლისელთან) ჰყავდა ნახევარდები (ელეანორი და მატილდა) და ნახევარძმა (ართური); ასევე ჰყავდა დები - ალიქსი და მარგარეტი; მოგვიანებით, გაისა და ეუსტაშის ქორწინებით დაბადებული ნახევარძმებიც — პიტერი და ტომასი.
## ქორწინება
1212 წელს, ეკატერინე გათხოვდა  ენდრიუ III-ზე, ვიტრეს ბარონზე, რომლის მამა, ენდრიუ II, კონსტანცას მოკავშირე ყოფილიყო. წყვილს სამი შვილი შეეძინა:
*ფილიპა, ვიტრეს ბარონესა — გათხოვდა გაი VII დე ლავალზე;
*ეუსტაშ ვიტრელი — გათხოვდა ჯეფრი I ბოტერელზე, კვინტინის ლორდზე;
*ალიქს ვიტრელი — გათხოვდა ფულკ მათეფელონელზე (დ.  1200 — გ.  1269), აზეის ლორდზე;
## სქოლიო
კატეგორია:დაბადებული 1201
კატეგორია:XIII საუკუნის ფრანგი ქალები
გაეროს უშიშროების საბჭოს რეზოლუცია 567

**გაეროს უშიშროების საბჭოს რეზოლუცია 567** მიღებულია 1985 წლის 20 ივნისს, ანგოლას სახალხო რესპუბლიკის წარმომადგენლების მოსმენის შემდეგ, საბჭომ გაიხსენა 387 (1976), 428 (1978), 447 (1979), 454 (1979), 475 (1980), 545 (1983) და 546 (1984) რეზოლუციები და გამოთქვა შეშფოთება სამხრეთ აფრიკის მიერ ოკუპირებულ სამხრეთ-დასავლეთ აფრიკის გავლით ქვეყანაზე (კაბინდის პროვინციაში) განხორციელებული თავდასხმების გამო.

საბჭომ მოსთხოვა სამხრეთ აფრიკას, შეეწყვიტა თავდასხმები და პატივი ეცათ ანგოლის სუვერენიტეტსა და ტერიტორიული მთლიანობისთვის.მან აღნიშნა, რომ ანგოლას აქვს თვითდაცვის უფლება და შეუძლია მიიღოს კომპენსაცია თავდასხმებისათვის.საბჭომ ასევე დაგმო სამხრეთ აფრიკა იმის გამო, რომ თავდასხმების პლაცდარმად იყენებდა ოკუპირებულ ნამიბიას (მაშინდელ სამხრეთ-დასავლეთ აფრიკას) და სთხოვა გენერალურ მდივანს, გაეგრძელებინა სიტუაციის მონიტორინგი.

## იხილეთ აგრეთვე
* აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/567(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის სასაზღვრო ომის შესახებ
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია:1985 წელი სამხრეთ აფრიკის რესპუბლიკაში
კატეგორია:1985 წელი ანგოლაში
გაეროს უშიშროების საბჭოს რეზოლუცია 568

**გაეროს უშიშროების საბჭოს რეზოლუცია 568** მიღებულია 1985 წლის 21 ივნისს, ბოტსვანას განცხადებების მოსმენის შემდეგ, საბჭომ დაგმო სამხრეთ აფრიკის მიერ გაბორონეზე თავდასხმა, გამოხატა შოკი და აღშფოთება სიცოცხლის დაკარგვისა და ქონების დაზიანების გამო და თავდასხმა მიიჩნია „ქვეყნის სუვერენიტეტისა და ტერიტორიული მთლიანობის უხეშ დარღვევად“.

საბჭომ ასევე დაგმო სამხრეთ აფრიკის მიერ ბოტსვანას წინააღმდეგ აგრესიის, პროვოკაციისა და შევიწროების ყველა აქტი, მათ შორის ადამიანების გატაცება, მკვლელობა და შანტაჟი, და მოუწოდა ამ საქმიანობის დაუყოვნებლივ შეწყვეტისკენ. მან ასევე დაგმო სამხრეთ აფრიკის მიერ სამხრეთ აფრიკის ქვეყნების წინააღმდეგ „ცხელი დევნის“ პრაქტიკა.

რეზოლუციამ შემდეგ მოითხოვა კომპენსაციის გადახდა ბოტსვანასა და თავდასხმების შედეგად დაზარალებული სხვა ქვეყნებისთვის, რითაც დაადასტურა მათი უფლება, თავშესაფარი მიეცათ აპართეიდიდან გამოქცეულებისთვის.

საბჭომ გენერალურ მდივანს სთხოვა, გაეგზავნა მისია ბოტსვანაში ზარალის შესაფასებლად და ბოტსვანას შესაძლებლობების გასაძლიერებლად სამხრეთ აფრიკელი ლტოლვილებისთვის თავშესაფრის უზრუნველყოფის მეთოდების შესათავაზებლად. მან ასევე მოუწოდა საერთაშორისო ორგანიზაციებს, გაეწიათ დახმარება ქვეყნისთვის.

568-ე რეზოლუცია შეიმუშავეს ბურკინა-ფასომ, ეგვიპტემ, ინდოეთმა, მადაგასკარმა, პერუმ, ტრინიდადმა და ტობაგომ.

## რესურსები ინტერნეტში
*[Text of the Resolution at undocs.org](https://undocs.org/S/RES/568(1985))

## სქოლიო
კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები ბოტსვანის შესახებ
კატეგორია:1985 წელი სამხრეთ აფრიკის რესპუბლიკაში
კატეგორია:1985 წელი ბოტსვანაში
სვერდრუპი (მთვარის კრატერი)

**კრატერი სვერდრუპი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ პოლარულ ნაწილში. სახელი ეწოდა ოტო სვერდრუპის პატივსაცემად (დაამტკიცა საერთაშორისო ასტრონომიულმა კავშირმა 2000 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 32.83 კმ, სიღრმე — 2.07 კმ.

## სატელიტური კრატერები 
სვერდრუპის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-30
მილდრედ ჰოლანდი

**მილდრედ ჰოლანდი** (დ. 9 აპრილი, 1869 — გ. 27 იანვარი, 1944) — ამერიკელი მსახიობი, რომელიც სცენაზე 37 წლის განმავლობაში თამაშობდა.

ჰოლანდი ჩიკაგოში დაიბადა 1890 წელს პირველად გამოვიდა სცენაზე, ჰერმანუს ბლიკერის ჰოლში, ნიუ-იორკში, და შემდგომი კარიერის დიდი ნაწილიც სარეპერტუარო თეატრებში გაატარა. ბროდვეიზე მან დადგა და ითამაშა პიესებში: *„შროშანი და პრინცი“* (1911) და *„დედოფლის ტრიუმფი“* (1911); აგრეთვე გამოჩნდა დადგმებში: *„კამილა“* (1911) და *„რიგოს თავგადასავლები“* (1927). ასევე მუშაობდა ვოდევილში. გარდაიცვალა 1944 წელს, 17 იანვარს, ნიუ-იორკში, 74 წლის ასაკში.
## რესურსები ინტერნეტში
*
*
*Portrait gallery, NY Public Library Billy Rose collection
## სქოლიო
კატეგორია:დაბადებული 9 აპრილი
კატეგორია:დაბადებული 1869
კატეგორია:გარდაცვლილი 27 იანვარი
კატეგორია:გარდაცვლილი 1944
კატეგორია:XX საუკუნის ამერიკელი ქალი მსახიობები
კატეგორია:ამერიკელი ქალი კინომსახიობები
კატეგორია:ამერიკელი ქალი თეატრის მსახიობები
კატეგორია:ჩიკაგოელი ქალი მსახიობები
კატეგორია:ამერიკელი ვოდევილელები
კატეგორია:XIX საუკუნის ამერიკელი ქალი მსახიობები
ეკატერინე დე ფუა (კანდალის გრაფინია)

**ეკატერინე დე ფუა** (დ.  1455 — გ. 1494 წ.-მდე) — ფრანგი არისტოკრატი.

იყო გასტონ IV-ის, ფუას გრაფისა და ლეონორ ნავარელის ქალიშვილი; ხუან II არაგონელისა და ბლანკა I ნავარელის შვილიშვილი.

გათხოვდა გასტონ დე ფუაზე, კანდალისა და ბენაუჟეს გრაფზე. შეეძინათ:
*გასტონ დე ფუა, კანდალის მესამე გრაფი;
*ჟან დე ფუა, ბორდოს არქიეპისკოპოსი;
*პიერ დე ფუა (გარდაიცვალა უშვილოდ);
*ანა დე ფუა-კანდალი (1484—1506), გათხოვდა მეფე ვლადისლავ II-ზე;
## ლიტერატურა
*
## სქოლიო
კატეგორია:დაბადებული 1450-იანები
კატეგორია:გარდაცვლილი XV საუკუნე
ზემო გომი

**ზემო გომი** — ისტორიული სოფელი საქართველოში. იხსენიება ალექსანდრე მეფის მიერ 1392 წელს ქართლ-კახეთ-მესხეთის საკათოლიკოსო მამულების სითარხნის გუჯარში. ამ საბუთში ზემო გომი ისეთი სოფლების გარემოცვაშია დასახელებული (გოგია, ალასტანი, გაღმა დიეში, ბნელა), რომ ის ჯავახეთში ივარაუდება. გურჯისტანის ვილაიეთის დავთარში და ჩილდირის ეიალეთის ჯაბა დავთარში გომი აღნიშნულია სოფ. ბნელას მახლობლად ჯავახეთში. 

ზემო გომი ასევე ეწოდებოდა ახლანდ. ხაშურის მუნიციპალიტეტის სოფელ გომს.

## ლიტერატურა 
* ქართული სამართლის ძეგლები, ი. დოლიძის გამოც., ტ. 3, თბ., 1970.
* ჯიქია ს., გურჯისტანის ვილაიეთის დიდი დავთარი, წგ. 3, თბ., 1958.

კატეგორია:საქართველოს ისტორიული სოფლები
კატეგორია:გურჯისტანის ვილაიეთის დიდ დავთარში მოხსენიებული სოფლები
ლედეჩ-ნად-საზავოუ

**ლედეჩ-ნად-საზავოუ** () — ქალაქი ჩეხეთის რესპუბლიკის ვისოჩინის მხარეში,  ჰავლიჩკუვ-ბროდის რაიონში მდებარეობს. ქალაქის ცენტრი კარგად არის შენარჩუნებული და ჩეხეთის კულტურული ძეგლის სტატუსი აქვს. 

ლედეჩ-ნად-საზავოუს მუნიციპალიტეტი ოთხი მუნიციპალური ერთეულისგან შედგება, მასში აგრეთვე ერთიანდება: ობრვანი, სოუბორჟი, ჰაბრეკი და ჰორნი-ლედეჩი.

## სახელწოდება
ქალაქის სახელწოდება ძველი სლავური სიტყვა „ლედინადან“ მომდინარეობს, რაც უდაბურ ადგილს ნიშნავს.

## გეოგრაფია
ლედეჩ-ნად-საზავოუ ქალაქ ჰავლიჩკუვ-ბროდიდან ჩრდილო-დასავლეთით, დაახლოებით 23 კილომეტრში, ხოლო იიჰლავიდან 39 კილომეტრში მდებარეობს. მუნიციპალიტეტის სამხრეთ ნაწილი და ქალაქის ცენტრი კრჟემეშნიკის მთიანეთშია გაშენებული. ჩრდილოეთ ნაწილი ზემო საზავას ბორცვებზეა. ქალაქის ტერიტორიაზე ყველაზე მაღალი წერტილია ოსტოიოვკას ბორცვი, მისი სიმაღლე 540 მეტრია ზღვის დონიდან. ქალაქში მიედინება მდინარე საზავა.

## ისტორია
ქალაქის მამულები ისტორიულ წყაროებში პირველად 1181 წელს არის მოხსენიებული, მაშინ მას ლედეჩელი დიდგვაროვნები ფლობდნენ. XVI საუკუნის პირველ ნახევარში, რჟიჩანელი ლედეცკების მფლობელობის დროს, ლედეჩს ქალაქის უფლებები მიანიჭეს. 

XIX საუკუნის დასაწყისში აქ გაიყვანეს რკინიგზა, რამაც ხელი შეუწყო ქალაქის ეკონომიკურ და კულტურულ განვითარებას.

1918 წლამდე ქალაქი ავსტრია-უნგრეთის იმპერიის შემადგენლობაში შედიოდა და ამავე სახელწოდების ოლქის ნაწილი იყო. 1921 წელს ლედეჩს სახელი შეეცვალა და ლედეჩ-ნად-საზავოუ, ანუ „ლედეჩი მდინარე საზავაზე“ ეწოდა.

ქალაქის ცენტრის მთავარ ღირსშესანიშნაობებს შორისაა წმინდა პეტრესა და პავლეს ტაძარი. ეს არის დიდი გოტიკური ნაგებობა. ტაძრის უნიკალური ელემენტია ნეკნისებრი თაღი, რომელიც არ არის დატვირთული და აქვს მხოლოდ დეკორატიული დანიშნულება. ტაძარს 2003 წელს ჩეხეთის კულტურული ძეგლის სტატუსი მიენიჭა.

წმინდა სამების ეკლესია ერთნავიანი რენესანსის სტილის ნაგებობაა, მისი აგება 1585 წლით თარიღდება. 

1606 წელს ქალაქის სინაგოგა დაიწვა, მის ადგილზე 1739 წელს ააგეს ბაროკოს სტილის ახალი სინაგოგა. 1860 წელს აქ მომავალში ცნობილ ებრაელ კომპოზიტორ გუსტავ მალერს ებრაული წესის თანახმად წინადაცვეთა ჩაუტარეს. ომის შემდეგ ის საწყობად გამოიყენებოდა, ხოლო 1991 წელს ჩეხეთის კულტურულ ძეგლად გამოცხადდა.

ქალაქის სამხრეთ-დასავლეთით მდებარე ებრაული სასაფლაო 1601 წელს დაარსდა, უძველესი საფლავის ქვა 1679 წლით თარიღდება, მან ფუნქციონირება მეორე მსოფლიო ომის შემდეგ შეწყვიტა.

ქალაქის ცენტრალურ მოედანზე დგას მარიამ ღვთისმშობლის სვეტი, რომელიც იაკუბ ტეპლიმ 1770 წელს დადგა.

## ცნობილი ადამიანები
*ზდენეკ ბარტა (1891–1987) — მოფარიკავე
*ფრანტიშეკ ლაუდატი (დაბ. 1960) — პოლიტიკოსი
*მილოშ დოლეჟალი (დაბ. 1970) — პოეტი, მწერალი და პუბლიცისტი
*ირჟი ჰავლიჩეკი (დაბ. 1976) — პოლიტიკოსი
*პეტრა ჩეხოვა (დაბ. 1981) — ფეხბურთელი

## რესურსები ინტერნეტში
*

## სქოლიო
კატეგორია:ვისოჩინის მხარის ქალაქები
მარია კაროლინა ავსტრიელი (1740-1741)

**ერჰერცოგინია მარია კაროლინა ავსტრიელი** (*მარია კაროლინა ერნესტინ ანტუანეტ ჟანა ჟოზეფინა*; დ. 12 იანვარი, 1740 — გ. 25 იანვარი, 1741) — მარია ტერეზიასა და ფრანც I შტეფანის, საღვთო რომის იმპერატორის, მესამე ქალიშვილი.
## ბიოგრაფია
მარია ტერეზიას მესამე ორსულობისას, ყველა ვაჟის დაბადებას ელოდა. ამას მოჰყვა დიდი იმედგაცრუება, რომელიც, 1740 წლის 12 იანვარს, გოგონას გაჩენამ განაპირობა. მარია კაროლინა დაბადებისთანავე, იმავე საღამოს მონათლეს. 

უფროსი დის, მარია ელიზაბეთის 7 ივნისს გარდაცვალების შემდეგ, გოგონა მეორე მემკვიდრედ იქცა (მას მარია ანა, უფროსი და, უსწრებდა ასაკით, შესაბამისად, პირველ მემკვიდრედაც ის მიიჩნეოდა). მოგვიანებით, 20 ოქტომბერს, ბაბუამისი, იმპერატორი კარლ VI გარდაიცვალა და დედამისს მემკვიდრეობით ავსტრიისა და ბოჰემიის მიწები ერგო, რამაც ავსტრიული მემკვიდრეობის ომები გამოიწვია.

1741 წლის 24 იანვარს პრინცესა უეცრად დაავადდა, მძაფრი კრუნჩხვები დაეწყო და მეორე დღეს, შუადღისას გარდაიცვალა.  გარდაცვალების მიზეზად ტეტანია ან სპაზმოფილია მიიჩნიეს; გვამი გამოკვლეულ იქნა, მაგრამ ამ გამოკვლევას არავითარი დიაგნოზი არ მოჰყოლია. დაკრძალეს საიმპერატორო საძვალეში, ვენაში, მარია ტერეზიას განყოფილებაში.

მარია კაროლინას პატივსაცემად მის ორ დას დაარქვეს იგივე სახელი: პირველი მათგანი 1748 წელს დაიბადა და გარდაიცვალა, ხოლო მეორე, 1752 წელს დაბადებული, ნეპალისა და სიცილიის დედოფალი გახდა.
## ლიტერატურა
*Elfriede Iby: "''Marie-Thérèse, biographie d'une souveraine''".
## სქოლიო
კატეგორია:დაბადებული 1740
კატეგორია:გარდაცვლილი 1741
კატეგორია:ჰაბსბურგ-ლოთარინგიელები
კატეგორია:ავსტრიის პრინცესები
კატეგორია:ვენაში დაბადებულები
ლოტი ჰოუ

**შარლოტა ჰოუ** (ცნობილი, როგორც **ლოტი ჰოუ**; დ.  1833 — გ. 17 იანვარი, 1896) — XIX საუკუნის მსახიობი და კომიკოსი. თამაშობდა ლაურა კენისა და მისის ჯონ ვუდის დასებში. 

მისი დებიუტი ნიუ-იორკში, ბოვერის თეატრში შედგა, სადაც მან პიესა *„უცხოში“* ითამაშა. აგრეთვე მოღვაწეობდა ლონდონშიც. 1871 წელს ჩაატარა სალექციო ტურნე. 

აშშ-ის სამოქალაქო ომის დროს ლოტი აქტიურად იყო ჩართული ნებართვების მოპოვებაში, რომ ბამბა „იუნიონის“ (ფედერალური მთავრობის) წინაღობებში, კონფედერაციის მომხრეებისათვის გაეტანათ. 

ტომას ალსტონ ბრაუნის წიგნში,*„ამერიკული სცენის ისტორია“*, ავტორი ჰოუს „იანკების პერსონაჟების ცნობილ იმიტატორსა“ და „მნიშვნელოვანი ნიჭის მქონე“ მსახიობს უწოდებს.  
## რჩეული დადგმები
**„შვიდი და“* (ტარტარინას როლში, 1860, ნიუ-იორკი; აგრეთვე დაიდგა აშშ-ის სხვა შტატებშიც);
**„შვიდი ვაჟი“* (1861, ნიუ-იორკი);
**„სერიოზული ოჯახი“* (1862, ვაშინგტონი);
**„იანკების მემკვიდრეობა“* (მეჰიტაბლ ენის როლში, 1863, ნიუ-იორკი);
## სქოლიო
კატეგორია:დაბადებული 1830-იანები
კატეგორია:გარდაცვლილი 17 იანვარი
კატეგორია:გარდაცვლილი 1896
კატეგორია:ამერიკელი ქალი თეატრის მსახიობები
კატეგორია:XIX საუკუნის ამერიკელი ქალი მსახიობები
სტარომესტსკის მოედანი

300px|მინი|ალტ=მოედნის ხედი
**სტარომესტსკის მოედანი** () — პრაღის უძველესი მოედანი, რომელიც მდებარეობს ქალაქის ისტორიულ ცენტრში. მისი ფართობი დაახლოებით 9 ათასი კვადრატული მეტრია. მოედანი გარშემორტყმულია საქალაქო სახლებით, რომელთა ფასადები გაფორმებულია რენესანსის, ბაროკოს, როკოკოსა და გოტიკური არქიტექტურული სტილით. მდებარეობს ვაცლავის მოედანსა და კარლის ხიდს შორის.

## ისტორია
ეს ადგილი XII საუკუნიდან არის ცნობილი. იმ დროს მოედანი იყო დიდი ბაზარი, რომელიც ევროპული სავაჭრო გზების გზაჯვარედინზე იდგა. XIII საუკუნეში მოედანს ძველი ბაზარი ეწოდა, ხოლო XIV საუკუნიდან ძველი ქალაქის ბაზარი. XVIII საუკუნეში მოედანმა რამდენიმე სახელი გამოიცვალა – ძველი ქალაქის პლაცი, დიდი ძველი ქალაქის მოედანი, დიდი მოედანი. 1895 წელს კი მოედანმა დღევანდელი ოფიციალური სახელწოდება მიიღო.

მოედანზე იმართებოდა სამეფო კორონაციის პროცესიები, რომლებიც პრაღის ციხისკენ მიემართებოდა. საზეიმო მოვლენების გარდა, მოედანზე ტრაგედიებიც მომხდარა. 1422 წელს აქ მოხდა შეტაკებები, რაც გამოიწვია პრაღის ღარიბთა წინამძღოლის, იან ჟელივსკის სიკვდილით დასჯამ. 1437 წელს აქ სიკვდილით დასაჯეს ბოლო ჰუსიტი ჰეტმანი იან როგაჩი თავის თანამოაზრეებთან ერთად. 1621 წლის 21 ივნისს ძველი ქალაქის მოედანზე სიკვდილით დასაჯეს ჰაბსბურგების დინასტიის წინააღმდეგ აჯანყებული 27 მონაწილე. მათ პატივსაცემად, მთავარი რატუშის ტროტუარზე, განთავსდა 27 ჯვარი, რომლებზეც გამოსახულია ხმლისა და ეკლიანი გვირგვინის სიმბოლოები.

XIV საუკუნეში მოედანზე აშენდა ქალაქის რატუშა, ხოლო 1410 წელს რატუშაზე დამონტაჟდა ასტრონომიული საათი. 1365 წლიდან მოედნის გვერდით დაიწყო ტინის ტაძრის მშენებლობა. 1591 წელს მოედნის ჩრდილოეთ ნაწილში აიგო კროცინოვა-კაშნის შადრევანი, ხოლო 1650 წელს, პრაღის შვედებისგან გათავისუფლების აღსანიშნავად, აქ დაიდგა მარიანის სვეტი, რომელიც იდგა 1918 წლამდე და აღადგინეს 2020 წელს. მოედნის შუაგულში, ქვაფენილზე, არის შუადღის ნიშნული, ადგილი, სადაც მარიანის სვეტის ჩრდილი ეცემა მზიან დღეს შუადღისას. ამ წერტილიდან ხდებოდა პრაღის დროის ათვლა წარსულში. XIX საუკუნის ბოლოს მოედანი გაფართოვდა დანგრეული ნაგებობების ხარჯზე. 1915 წელს დაიდგა ჩეხეთის ეროვნული გმირის, იან ჰუსის ძეგლი. XX საუკუნის 60-იან წლებში მოედანი საფეხმავლო ზონად გადაკეთდა.

## რესურსები ინტერნეტში
* Photos of Old Town Square and Background Information
* Old Town Square Live WebCam 

კატეგორია:პრაღის არქიტექტურა
კატეგორია:ჩეხეთის ღირსშესანიშნაობები
კატეგორია:ჩეხეთის ეროვნული კულტურული ძეგლები
შემწვარი რავიოლი

**შემწვარი რავიოლი** (ასევე ცნობილია,როგორც „**T-ravs**”) — რავიოლის შემწვარი ვარიაცია, რომელსაც ჩვეულებრივ აპეტაიზერად მიირთმევენ. მას ასევე ამზადებენ მაშინაც, როდესაც საწებლის დაგემოვნება სურთ რაიმე მსუბუქ კერძთან ერთად. იგი შეიქმნა და პოპულარული გახდა მისურის შტატის ქალაქ სენტ-ლუისში.

## კერძის ისტორია 
შემწვარი რავიოლის შესახებ არსებული ცნობების უმეტესობა სენტ-ლუისიდან, კერძოდ მისი იტალიურ-ამერიკული უბნიდან, ჰილიდან იღებს სათავეს. სავარაუდოდ, 1940-იანი წლების დასაწყისში ერთ-ერთმა შეფ-მზარეულმა შემთხვევით რავიოლი საფანელში ჩააგდო, მალევე კი ახლად შექმნილი კერძი რესტორნის მენიუში გამოჩნდა. მიუხედავად იმისა, რომ უბნის ბევრი რესტორანი მის შექმნას საკუთარ მიღწევად მიიჩნევს, ჩარლი გიტოს რესტორანი „On The Hill“ (მაშინ ცნობილი როგორც „Angelo's“) გახდა ის ადგილი, სადაც კერძმა პოპულარობა მოიპოვა. 

არსებობს კიდევ ერთი თეორია. მამა კამპისისა და ლუი ოლდანის მტკიცების მიხედვით  ამბობენ, რომ ოლდანიმ კერძს „შემწვარი“ რავიოლი უწოდა, რადგან ფიქრობდა, რომ „შემწვარი“ უფრო მიმზიდველი სიტყვა იყო, ვიდრე მისი ადრინდელი სინონიმი.

სენტ-ლუისის მიმდებარე ტერიტორიაზე არსებული ლომბარდოს რესტორანი ასევე აცხადებს, რომ ის ერთ-ერთი პირველი იყო, ვინც სიცილიიდან შტატებში შემწვარი რავიოლი შემოიტანა; მის ამჟამინდელ მფლობელს, ტონი ლომბარდოს, მტკიცებულებად 1930-იანი წლების მენიუ მოჰყავს, რომელშიც შემწვარი რავიოლი შედის.

## სქოლიო
კატეგორია:აპეტაიზერები
კატეგორია:ამერიკული სამზარეულო
კატეგორია:კერძები
კატეგორია:კერძები ძირითადი ინგრედიენტებით
კატეგორია:კულინარია
მაკდუსი

**მაკდუსი** (არაბ.: **المكدوس** ან **المقدوس**) ― ზეთში შემწვარი ბადრიჯნისგან მომზადებული კერძი, რომელიც ლევანტური სამზარეულოს (სირია, იორდანია, ლიბანი და პალესტინა) ნაწილია. წარმოადგენს პატარა, დამწნილებულ ბადრიჯანს, რომელიც ნიგვზის, წითელი წიწაკის, ნივრის, ზეითუნის ზეთისა და მარილის ნაზავისგან მომზადებული შიგთავსით არის სავსე. ზოგჯერ უმატებენ ჩილის სანელებელს.

მაკდუსს სირიელი ოჯახები, როგორც წესი, შემოდგომაზე ამზადებენ ზამთრისთვის საჭირო საკვების მოსამარაგებლად და საუზმის, ვახშმის ან ხემსის დროს მიირთმევენ. ხშირად გვხვდება რესტორნებშიც, აპეტაიზერად.

## ისტორია 
სხვადასხვა მწვანილითა და სანელებლებით სავსე ბადრიჯნის მწნილი მოხსენიებულია მე-13 საუკუნის სირიულ კულინარიულ წიგნში „კიტაბ ალ-ვუსლა ილა ალ-ჰაბიბი“, რომლის ავტორიც იბნ ალ-ადიმია.
## სქოლიო
კატეგორია:საკვები
კატეგორია:კერძები
კატეგორია:კერძები ძირითადი ინგრედიენტებით
კატეგორია:სირიული სამზარეულო
კატეგორია:აპეტაიზერები
ტოსტი საქონლის ენით

მინი|ტოსტი საქონლის ენით
**ტოსტი საქონლის ენით** ( **Tongue toast**) — ტრადიციული ღია სენდვიჩი, რომელიც მზადდება შემწვარი საქონლის ენითა და კვერცხით. გემოვნებით უმატებენ შავ პილპილსა და ხახვს. საქონლის ენას ზოგჯერ კარაქიან ტოსტზე დადებულსაც მიირთმევენ, შემწვარი კვერცხის ნაცვლად მოხარშულ კვერცხთან ერთად. მიუხედავად იმისა, რომ წესისამებრ ის საუზმისთვისაა განკუთვნილი, კერძს ასევე ამზადებენ სადილსა და ვახშამზე.

სასაუზმე ვერსია მოიცავს მოხარშული, შებოლილი საქონლის ენის, ნაღებისა და ათქვეფილი კვერცხის ნაზავს, რომელსაც ემატება მუსკატის კაკალი, წიწაკა და დაჭრილი ოხრახუში. ზოგიერთ თანამედროვე ვარიანტში მიღებულია ირმის ენის გამოყენება საქონლის ენის ნაცვლად.
## სქოლიო
კატეგორია:კერძები
კატეგორია:კერძები ძირითადი ინგრედიენტებით
კატეგორია:საკვები
კატეგორია:სამზარეულო
კატეგორია:აპეტაიზერები
ფატუში

**ფატუში** (არაბ.: **فتوش**) ― ლევანტური სალათი, მზადდება ხუბზის (არაბული ბრტყელი პური) შემწვარი ან  გახუხული ნაჭრებისგან, რომელსაც შერეული აქვს მწვანილი და სხვა ბოსტნეული, როგორიცაა ბოლოკი, კიტრი და პომიდორი. ფატუში ლევანტელ მოსახლეობას შორის პოპულარული კერძია.

## ისტორია 
ისტორიკოს ნავალ ნასრალაჰის თქმით, ფატუშის მსგავსი ვეგეტარიანული სალათის რეცეპტი შეგიძლიათ იხილოთ იბნ საიარ ალ-ვარაკის მე-10 საუკუნის არაბულ კულინარიულ წიგნში. მოცემული სალათი მზადდება გამომშრალი და დაჭრილი პურით, კიტრით, მწვანილითა და ზეითუნის ზეთით.

## ინგრედიენტები 
ფატუში მიეკუთვნება კერძების ოჯახს, რომელიც ცნობილია, როგორც ფატატი. ასეთი კერძების საბაზისო ინგრედიენტად გამოიყენება გამომშრალი პური. ფატუში შეიცავს ბოსტნეულსა და მწვანილებს, რომლებიც განსხვავდება სეზონებისა და გემოს მიხედვით. ბოსტნეულს ჭრიან შედარებით დიდ ნაჭრებად. ჩვეულებრივ, ფატუშისთვის მჟავე გემოს მისაცემად სუმაკი გამოიყენება, ზოგიერთ რეცეპტში კი სალათს როგორც სუმაკს, ისე ბროწეულის მოლასსაც ამატებენ.

## სქოლიო
კატეგორია:კერძები
კატეგორია:კერძები ძირითადი ინგრედიენტებით
კატეგორია:საკვები
კატეგორია:ლევანტის სამზარეულო
კატეგორია:აპეტაიზერები
სტიუარტი (მთვარის კრატერი)

**კრატერი სტიუარტი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა ჯონ კუინსი სტიუარტის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 13.77 კმ, სიღრმე — 2.23 კმ.

## სატელიტური კრატერები 
სტიუარტის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-13
გაეროს უშიშროების საბჭოს რეზოლუცია 566

**გაეროს უშიშროების საბჭოს რეზოლუცია 566** მიღებულია 1985 წლის 19 ივნისს, 269 (1969), 276 (1970), 301 (1971), 385 (1976), 431 (1978), 432 (1978), 435 (1978), 439 (1978), 532 (1983) და 539 (1983) რეზოლუციების გახმოვანების შემდეგ, საბჭომ შეშფოთება გამოთქვა სამხრეთ აფრიკის მიერ ნამიბიის (მაშინდელი სამხრეთ-დასავლეთ აფრიკის სახელით ცნობილი) ოკუპაციის შედეგად გამოწვეული დაძაბულობისა და არასტაბილურობის გამო, აღნიშნა ტერიტორიაზე განხორციელებული აპარტეიდის პოლიტიკა და ის ფაქტი, რომ ტერიტორია გამოიყენებოდა, როგორც პლაცდარმი სამხრეთ აფრიკის სხვა ქვეყნებზე თავდასხმებისთვის.

საბჭომ გამოთქვა თავისი საერთაშორისო პასუხისმგებლობა ნამიბიასთან დაკავშირებით და აღნიშნა, რომ 1985 წელს აღინიშნა გაერთიანებული ერების ორგანიზაციის დაარსების 40 წლისთავი, ასევე კოლონიური ქვეყნებისა და ხალხებისთვის დამოუკიდებლობის მინიჭების შესახებ დეკლარაციის მიღების 25 წლისთავი, და გამოთქვა შეშფოთება იმის გამო, რომ ნამიბიის საკითხი ჯერ კიდევ არ იყო გადაწყვეტილი.

რეზოლუცია 566 მიესალმა აპართეიდის წინააღმდეგ მსოფლიო კამპანიას და დაგმო სამხრეთ აფრიკა იმის გამო, რომ განაგრძობდა ნამიბიის უკანონო ოკუპაციას და უგულებელყოფდა ამ საკითხზე მიღებულ რეზოლუციებს. რეზოლუციამ ვინდჰუკში არსებული დროებითი მთავრობა უკანონოდ მიიჩნია და განაცხადა, რომ მას არავითარი აღიარება არ მიეცემა. მან ასევე მხარდაჭერა გამოუცხადა ნამიბიელ ხალხს მათ „კანონიერ ბრძოლაში“ და სთხოვა წევრ სახელმწიფოებს, გაეწიათ მათთვის მორალური და მატერიალური მხარდაჭერა.

საბჭომ უარყო სამხრეთ აფრიკის მცდელობები, ნამიბიის დამოუკიდებლობა დაეკავშირებინა რეზოლუცია 435-თან შეუთავსებელ შეუსაბამო ან გარეშე საკითხებთან, და დაგმო მისი ყოველგვარი ხელის შეშლა.

რეზოლუციამ შემდგომში განმარტა გენერალური მდივნის როლი სამხრეთ აფრიკის მთავრობასთან კონსულტაციებში და რეზოლუცია 435-ის განხორციელებასთან დაკავშირებული საკითხების გადაწყვეტაში.მან მოუწოდა სამხრეთ აფრიკას, ითანამშრომლოს გენერალურ მდივანთან, და აღნიშნა, რომ თანამშრომლობის შეუსრულებლობა აიძულებს უშიშროების საბჭოს, მიიღოს დამატებითი ზომები გაეროს წესდების VII თავის შესაბამისად.

ბოლოს, საბჭომ წევრ სახელმწიფოებს შეახსენა, რომ განაგრძონ სამხრეთ აფრიკის წინააღმდეგ იარაღის ემბარგოს აღსრულება, მათ შორის ინვესტიციების, საზღვაო და საჰაერო ურთიერთობების, სპორტულ და კულტურულ ურთიერთობების შეზღუდვები და კრუგერანდების გაყიდვის აკრძალვა.

566-ე რეზოლუცია მიღებულია 13 ხმით არცერთის წინააღმდეგ, გაერთიანებულმა სამეფომ და აშშ-მ თავი შეიკავა.

## იხილეთ აგრეთვე
* აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/566(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის სასაზღვრო ომის შესახებ
კატეგორია:1985 წელი სამხრეთ აფრიკის რესპუბლიკაში
MOS Technology

**MOS Technology, Inc.**, რომელიც აგრეთვე ცნობილია როგორც **CSG** (**Commodore Semiconductor Group**) — მიკროსქემების შემქმნელი და მწარმოებელი ამერიკული კომპანია, რომელიც მდებარეობდა პენსილვანიის შტატის ქალაქ ოდიუბონში. 

MOS Technology დაარსდა 1969 წელს, General Instrument-ის სამი ყოფილი აღმასრულებელის, ჯონ პაივაინენის, მორტ ჯაფეს და დონ მაკლაფლინის მიერ, პენსილვანიის შტატის ქალაქ ველი ფორჯში. კომპანია ყველაზე მეტად ცნობილია როგორც 6502 მიკროპროცესორის და Commodore International-ის სახლის კომპიუტერებისთვის განკუთვნილი სხვადასხვა მიკროსქემის შექმნით.  კომპანიის სახელწოდებაში არსებული ასოები „MOS“ არის ფრაზის Metal Oxide Semiconductor-ის (ლითონ-ოქსიდი-ნახევარგამტარი) შემოკლება, რაც ნახევარგამტარული სტრუქტურის დასახელებაა.

## ლიტერატურა
*Brian Bagnall: On the Edge. The Spectacular Rise and Fall of Commodore. Variant Press, Winnipeg 2005, ISBN 0-9738649-0-7.

## რესურსები ინტერნეტში
*MOS-ის ჩიპებისა და მათი CBM-ის კომპიუტერებში გამოყენების შესახებ ინფორმაცია — Amiga Stuff.
*Commodore-ის კომპიუტერებში გამოყენებული სხვადასხვა ჩიპის დოკუმენტაცია

კატეგორია:აშშ-ის გაუქმებული ტექნოლოგიური კომპანიები
კატეგორია:1969 წელს დაარსებული კომპანიები
კატეგორია:Commodore International
კატეგორია:აშშ-ის გაუქმებული კომპიუტერული კომპანიები
გაეროს უშიშროების საბჭოს რეზოლუცია 569

**გაეროს უშიშროების საბჭოს რეზოლუცია 569** მიიღეს 1985 წლის 26 ივლისს. მან სამხრეთ აფრიკაში აპართეიდის სისტემის მიერ გამოწვეული ტანჯვის გამო შეშფოთება გამოხატა, ასევე დაგმო აპართეიდის სისტემის რეპრესიული პოლიტიკა, მათ შორის მკვლელობები და იძულებითი გადასახლებები, ასევე ქვეყნის 36 რაიონში გამოცხადებული საგანგებო მდგომარეობა და მოითხოვა მისი დაუყოვნებლივ გაუქმება.

საბჭომ მოუწოდა ქვეყანაში ყველა პოლიტიკური პატიმრის, მათ შორის ნელსონ მანდელას, გათავისუფლებისკენ და აღნიშნა, რომ თავისუფალი, დემოკრატიული საზოგადოების ჩამოყალიბებას შეუძლია პრობლემის გადაჭრის გზაზე დადგომა. მან ასევე მოუწოდა წევრ სახელმწიფოს, სავალდებულო იარაღის ემბარგოს გარდა, მონაწილეობა მიეღოთ ინვესტიციების, საზღვაო და საჰაერო ურთიერთობების, სპორტული და კულტურული ურთიერთობების შეზღუდვებსა და კრუგერანდების გაყიდვის აკრძალვაში და შეაქო წევრი სახელმწიფოები, რომლებმაც უკვე მიიღეს ასეთი პროცედურები.

საბოლოოდ, 569-ე რეზოლუციით გენერალურ მდივანს მოეთხოვებოდა ანგარიშის გამოქვეყნება მიმდინარე რეზოლუციის განხორციელების შესახებ.

რეზოლუცია მიღეს 13 ხმით ნულის წინააღმდეგ, გაერთიანებულმა სამეფომ და ამერიკის შეერთებული შტატებმა კი კენჭისყრისგან თავი შეიკავეს.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/569(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1985 წელი სამხრეთ აფრიკის რესპუბლიკაში
Good Life (სიმღერა)

**Good Life** – ამერიკელი რეპერ კანიე უესტის სიმღერა, ამერიკელი მომღერალი ტი-პეინის მონაწილეობით, მისი მესამე სტუდიური ალბომიდან, Graduation (2007). სიმღერაში მონაწილეობენ ჯონ ლეჯენდი და ნე-იო. პროდიუსერები უესტი და ტუმპი არიან, დამატებითი პროდიუსერი-მაიკ დინი. ტი-პეინს კონცეფცია უესტთან ერთად სადილის დროს მოუვიდა თავში და ასევე ჩაწერა მრავალი ჰიტი, რომელიც რეპერმა თავის ფილმში გამოიყენა. 2007 წლის 2 ოქტომბერს სიმღერა გამოვიდა აშშ-ის რიტმული თანამედროვე რადიოსადგურებისთვის Roc-A-Fella-სა და Def Jam-ის მიერ, როგორც უესტის ალბომის მესამე სინგლი. სიმღერაში გამოყენებულია მაიკლ ჯექსონის *„P.Y.T. (Pretty Young Thing)“* და სინთეზატორები. ტექსტის მიხედვით, სიმღერაში უესტი აღნიშნავს თავის წარმატებას და წარმატებისკენ სწრაფვას, ისევე როგრც ტი-პეინი.

*„Good Life“*-მა მუსიკალური კრიტიკოსებისგან ძირითადად დადებითი შეფასებები მიიღო, რომლებმაც ძირითადად მისი კომერციული მიმზიდველობა აღნიშნეს. ზოგიერთმა შეაქო კომპოზიცია და სემპლი, ზოგიერთმა კრიტიკოსმა კი ხაზი გაუსვა უესტის უნარს მუსიკალური ელემენტების შერწყმისას. სიმღერა 2007 წლის საუკეთესოთა შორის დაასახელა რამდენიმე გამოცემამ, მათ შორის PopMatters-მა და Eye Weekly-მ. მას მიენიჭა საუკეთესო თანამშრომლობისა და საუკეთესო რეპ სიმღერის ჯილდოები, შესაბამისად, *BET Awards 2008*-ზე და 50-ე ყოველწლიურ გრემის დაჯილდოებაზე. შეერთებულ შტატებში სიმღერამ Billboard Hot 100-ში მეშვიდე ადგილი დაიკავა, ხოლო Hot Rap Songs-ის ჩარტში სათავეში მოექცა. ის შვიდ სხვა ქვეყანაში, მათ შორის ახალ ზელანდიასა და გაერთიანებულ სამეფოში, საუკეთესო 40-ეულში მოხვდა. სიმღერას მიენიჭა სამმაგი პლატინის და ოქროს სერტიფიკატი აშშ-სა და გაერთიანებულ სამეფოში, შესაბამისად, ამერიკის ხმის ჩამწერი ინდუსტრიის ასოციაციის (RIAA) და ბრიტანეთის ფონოგრაფიული ინდუსტრიის (BPI) მიერ.

## იხილეთ აგრეთვე
* Graduation

## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:T-Pain-ის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
კატეგორია:ელექტრონული მუსიკა
კატეგორია:სინგლები წლის მიხედვით
კატეგორია:2007 წლის სინგლები
კატეგორია:2010-იანი წლების სინგლები
კატეგორია:სინგლები ათწლეულების მიხედვით
კატეგორია:სიმღერები მაიკ დინის პროდიუსერობით
გაეროს უშიშროების საბჭოს რეზოლუცია 570

**გაეროს უშიშროების საბჭოს რეზოლუცია 570** ერთხმად მიიღეს 1985 წლის 12 სექტემბერს. მართლმსაჯულების საერთაშორისო სასამართლოს (ICJ) მოსამართლის პლატონ დ. მოროზოვის გარდაცვალების აღნიშვნის შემდეგ, საბჭომ გადაწყვიტა, რომ საერთაშორისო სასამართლოს ვაკანტური ადგილის არჩევნები ჩატარდებოდა 1985 წლის 9 დეკემბერს უშიშროების საბჭოში და გენერალური ასამბლეის მე-40 სესიაზე.

პლატონ მოროზოვი, დაიბადა 1906 წელს ლენინგრადში. იყო ადვოკატი, რომელიც წარადგენდა საბჭოთა კავშირს სხვადასხვა საერთაშორისო ორგანიზაციაში. ის სასამართლოს წევრი იყო 1970 წლის 6 თებერვლიდან და ხელახლა აირჩიეს 1979 წლის 6 თებერვალს კიდევ ერთი ვადით, რომელიც 1988 წელს იწურებოდა. თუმცა, 1985 წელს მოროზოვს ჯანმრთელობის მდგომარეობის გაუარესების გამო თანამდებობიდან გადადგომა მოუწია, რაც მეორე შემთხვევა იყო, როდესაც საერთაშორისო სასამართლოს მოსამართლემ ეს გააკეთა.

## რესურსები ინტერნეტში
*[Text of the Resolution at undocs.org](https://undocs.org/S/RES/570(1985))

## სქოლიო
კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები გაეროს საერთაშორისო სასამართლოს შესახებ
I Wonder (სიმღერა)

**I Wonder** – ამერიკელი რეპერი კანიე უესტის სიმღერა, მის მესამე სტუდიურ ალბომში, Graduation (2007), მეოთხე ტრეკი. სიმღერა დაწერილი და პროდიუსირებულია მის მიერ; *Labi Siffre*-ს ასევე მიენიჭა სიმღერის ავტორის ტიტული, მისი ნამუშევრების სემპლინგის გამო. სიმღერის კომპოზიციაზე გავლენა მოახდინა როკმა და ელექტრონულმა მუსიკამ. უესტის მიერ დაწერილი სიმღერა, როგორც მისი თანამგზავრების, ირლანდიური როკ ჯგუფის U2-ს *„City of Blinding Lights“*-ის ვარიაცია, უნივერსიტეტის კურსდამთავრებულების საზრუნავებზე ამახვილებს ყურადღებას. ჰიპ-ჰოპისა და R&B ბალადა, ევროდენსის და სტადიონური როკის ელემენტებით, სიმღერა ეფუძნება *Siffre*-ს *„My Song“*-ის სემპლს. მის დაღმავალი რიტმის ინსტრუმენტებს აქვს დამახინჯებული რიტმი და ხელმძღვანელობს ლარი გოლდის ორკესტრირება, razorblade სინთეზატორები და დასარტყამი ინსტრუმენტების ნაკრები.

სიმღერის ტექსტში უესტი რეპავს კონტრასტულ სცენარებზე, რომლებშიც ის საკუთარ ოცნებებს ასრულებდა, ხოლო სხვა ოცნებების მაძიებლები ჯერ კიდევ ეძებენ თავიანთს. სიმღერას, *„I Wonder“*, კრიტიკოსები მოწონებით შეხვდნენ და კომპოზიცია შეაქეს. ზოგიერთმა უესტის ვოკალი მოიწონა მისი შესრულებისთვის, ზოგიერთმა კრიტიკოსმა კი ის *Graduation*-ის მთავარ მომენტად მიიჩნია. 2023 წელს სიმღერამ ლიეტუვას ტოპ 100-ში 88-ე ადგილი დაიკავა. მას ასევე მიენიჭა სამმაგი პლატინის სერტიფიკატი შეერთებულ შტატებსა და პლატინის-გაერთიანებულ სამეფოში, შესაბამისად, ამერიკის ხმის ჩამწერი ინდუსტრიის ასოციაციისა და ბრიტანეთის ფონოგრაფიული ინდუსტრიის მიერ.
## იხილეთ აგრეთვე
*  Graduation
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
Can't Tell Me Nothing (სიმღერა)

'''Can't Tell Me Nothing'* – ამერიკელი რეპერი კანიე უესტის სიმღერაა, მისი მესამე სტუდიური ალბომიდან, Graduation (2007). სიმღერაში დამატებით ვოკალი შედიოდა Young Jeezy-სა და Connie Mitchell-ისგან. მისი პროდიუსერი იყო უესტი DJ Toomp-თან ერთად," ხოლო პროდიუსირების 60 პროცენტი უესტს ეკუთვნის. სიმღერა წარმოიშვა Young Jeezy-ს *„I Got Money“*-დან, მას შემდეგ, რაც უესტმა ტრეკში ცვლილებები შეიტანა. 2007 წლის 15 მაისს სიმღერის პრემიერა შედგა Hot 97-ზე და გამოვიდა Roc-A-Fella-სა და Def Jam-ის მიერ იმავე დღეს, როგორც ალბომის მთავარი სინგლი - ჰიპ-ჰოპ  ტრეკი, რომელიც უესტმა ხალხისთვის თემატურ სიმღერად აღწერა. ტექსტში უესტი საკუთარ პოპულარობაზე და გრძნობებზე საუბრობს.

*„Can't Tell Me Nothing“*-მა მუსიკალური კრიტიკოსების საყოველთაო აღიარება დაიმსახურა, რომლებმაც ძირითადად ტექსტის შინაარსი დააფასეს. სხვებმა შეაქეს შესრულება, ზოგიერთმა კრიტიკოსმა კი ხაზი გაუსვა სიმღერის *Graduation''-ში ჩართვას. ის 2007 წლის საუკეთესო ტრეკებს შორის დაასახელა რამდენიმე გამოცემამ, მათ შორის Consequence of Sound-მა და Pitchfork-მა. სიმღერამ 50-ე ყოველწლიურ გრემის დაჯილდოებაზე საუკეთესო რეპ სიმღერის ნომინაციაში მიიღო ნომინაცია, თუმცა საბოლოოდ იმავე ალბომიდან „Good Life“-თან დამარცხდა. პირველმა აშშ-ის Billboard Hot 100-ში 41-ე ადგილი დაიკავა,  ხოლო აშშ-ის ცხელი R&B/Hip-Hop Songs ჩარტში 20-ე ადგილი დაიკავა  და ამერიკის შეერთებულ შტატებში სამმაგი პლატინის სტატუსი მიიღო. მას ასევე მიენიჭა პლატინის და ოქროს სტატუსი გაერთიანებულ სამეფოსა და ავსტრალიაში, შესაბამისად, ბრიტანეთის ფონოგრაფიული ინდუსტრიისა და ავსტრალიის ჩამწერი ინდუსტრიის ასოციაციის მიერ.
## იხილეთ აგრეთვე
* Graduation
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
კატეგორია:სინგლები წლის მიხედვით
კატეგორია:2007 წლის სინგლები
კატეგორია:2010-იანი წლების სინგლები
კატეგორია:სინგლები ათწლეულების მიხედვით
ზემო ზახორის სამაროვანი

**ზემო ზახორის სამაროვანი**, *ზაყორის სამაროვანი* — III საუკუნის ძეგლი სოფელ ზემო ზახორში (ახლანდ. ოკუპირებული ახალგორის მუნიციპალიტეტი). აღმოჩენილია 1974 წელს. 

გამოვლენილ სამარხებში აღმოჩნდა: ცხოველთა გამოსახულებიანი ბრინჯაოს ჭვირული ბალთა, მშვილდსაკინძის რკალისებური მშვილდი ბულით, კონუსის მოყვანილობის, დაფანჯრულკორპუსიანი ზარაკი, რომელსაც აქვს ყუნწი და ძეწკვი; ვერცხლის ბეჭედი, რომლის მინის ინტალიოზე გამოსახულია ლომი; მინის, სარდიონის, ქალკედონის და გიშრის მძივები; გოტარზეს პართული ვერცხლის დრაქმა და სხვ. მასალა ინახება ს. ჯანაშიას სახელობის საქართველოს მუზეუმში.
## ლიტერატურა 
* ჯავახიშვილი ქ., გვიანანტიკური ხანის სამარხი ს. ზახორიდან, «ს. ჯანაშიას სახ. საქართველოს სახელმწ. მუზეუმის მოამბე», 1987, ტ. 39 В.

კატეგორია:ახალგორის მუნიციპალიტეტის არქეოლოგიური ძეგლები
გაეროს უშიშროების საბჭოს რეზოლუცია 571

**გაეროს უშიშროების საბჭოს რეზოლუცია 571** მიიღეს 1985 წლის 20 სექტემბერს, ანგოლის სახალხო რესპუბლიკის წარმომადგენლების მოსმენის შემდეგ, საბჭომ გაიხსენა რეზოლუციები, 387 (1976), 418 (1977), 428 (1978), 447 (1979), 454 (1979), 475 (1980), 545 (1983) 546 (1984), და გამოხატა შეშფოთება სამხრეთ აფრიკის მიერ ქვეყნის წინააღმდეგ ოკუპირებული სამხრეთ-დასავლეთი აფრიკის გავლით განხორციელებული მუდმივი შეტევების გამო.

საბჭომ მოთხოვა სამხრეთ აფრიკას შეწყვიტოს შეტევები და პატივი სცეს ანგოლის სუვერენიტეტსა და ტერიტორიულ მთლიანობას, აღნიშნა, რომ ანგოლას აქვს უფლება მიიღოს კომპენსაცია შეტევებისთვის. რეზოლუცია მოითხოვდა სამხრეთ აფრიკას დაუყოვნებლივ გაეყვანა თავისი ყველა სამხედრო ძალა ანგოლიდან. ასევე გმო სამხრეთ აფრიკა იმისთვის, რომ იყენებდა ოკუპირებულ ნამიბიას (მაშინდელ სამხრეთ-დასავლეთ აფრიკას) როგორც ხტუნდაფას შეტევებისთვის, და მოუწოდა ყველა წევრ სახელმწიფოს განეხორციელებინა იარაღის ემბარგო, რომელიც დაწესდა რეზოლუცია 418-ით (1977) სამხრეთ აფრიკის მიმართ.

ბოლოს, რეზოლუცია 571-მა დანიშნა კომისია, რომელიც ეხებოდა ანგოლას სამხრეთ აფრიკის შეტევის გარემოებასა და შედეგების გამოძიებას, ანგარიში უნდა წარედგინათ არაუგვიანეს 1985 წლის 15 ნოემბერს, და იმავდროულად მოუწოდა წევრ სახელმწიფოებს ზეწოლა მოახდინონ სამხრეთ აფრიკის მთავრობაზე წინა რეზოლუციების შესასრულებლად.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/571(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები ანგოლის შესახებ
კატეგორია:1985 წელი სამხრეთ აფრიკის რესპუბლიკაში
კატეგორია:1985 წელი ანგოლაში
გაეროს უშიშროების საბჭოს რეზოლუცია 572

**გაეროს უშიშროების საბჭოს რეზოლუცია 572** მიიღეს 1985 წლის 30 სექტემბერს, რეზოლუცია 568-ის (1985) გახსენებისა და გენერალური მდივნის მიერ ბოტსვანაში დანიშნული მისიის ანგარიშის გათვალისწინების შემდეგ, საბჭომ მოიწონა ანგარიში სამხრეთ აფრიკის მიერ ქვეყნის წინააღმდეგ განხორციელებული შეტევის შესახებ.

რეზოლუცია მოითხოვდა კომპენსაციას ბოტსვანისთვის და მოითხოვდა საერთაშორისო დახმარებას წევრი სახელმწიფოებისა და ორგანიზაციებისგან ქვეყნისთვის  მითითებულ ანგარიშის სფეროებში. ასევე სთხოვდა გენერალურ მდივანს შეენარჩუნებინა სიტუაცია დაკვირვების ქვეშ.

## რესურსები ინტერნეტში
*[Text of the Resolution at undocs.org](https://undocs.org/S/RES/572(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:გაეროს უშიშროების საბჭოს რეზოლუციები ბოტსვანის შესახებ
კატეგორია:1985 წელი სამხრეთ აფრიკის რესპუბლიკაში
კატეგორია:1985 წელი ბოტსვანაში
მოტივი (სამართალი)

**მოტივი** – მიზეზი, რომელიც ადამიანებს გარკვეული ქმედების ჩადენისკენ უბიძგებს. სისხლის სამართალში, მოტივი თავისთავად არ წარმოადგენს არცერთი დანაშაულის ელემენტს. თუმცა, სამართლებრივი სისტემა, როგორც წესი, მოტივის დამტკიცების საშუალებას იძლევა, რათა ბრალდებულის მიერ დანაშაულის ჩადენის მიზეზები დამაჯერებელი გახდეს, სულ მცირე, მაშინაც კი, როდესაც მოტივი შეიძლება ბუნდოვანი ან ძნელად იდენტიფიცირებადი იყოს. თუმცა, განაჩენის გამოსატანად მოტივი არ არის საჭირო. მოტივი ასევე გამოიყენება კონკრეტული საქმის სხვა ასპექტებში, მაგალითად, როდესაც პოლიცია თავდაპირველად იძიებს კონკრეტულ საქმეს. „მოტივი“ აღწერს ბრალდებულის წარსულსა და ცხოვრებაში არსებულ მიზეზებს, რომლებმაც სავარაუდოდ დანაშაულის ჩადენის მიზეზი გახდა. მოტივები ხშირად სამ კატეგორიად იყოფა: ბიოლოგიური, სოციალური და პირადი.

## წინააღმდეგობები
სასჯელის განხილვისას მოტივთან დაკავშირებით ორი წინააღმდეგობა არსებობს. პირველი არის ნებისყოფითი წინააღმდეგობა, რაც გულისხმობს, რომ ადამიანს არ შეუძლია საკუთარი მოტივების მართვა და შესაბამისად, არ შეიძლება მათთვის დაისაჯოს. მეორე წინააღმდეგობა არის ნეიტრალიტეტის პროტესტი. ეს ეფუძნება იმ აზრს, რომ ჩვენს საზოგადოებას განსხვავებული პოლიტიკური მოსაზრებები აქვს და, შესაბამისად, მთავრობის უპირატესობა შეზღუდული უნდა იყოს.

## შესაბამისობა
ბრალდებულის მოტივი შეიძლება იყოს მისი სისხლისსამართლებრივი პასუხისმგებლობის შესაბამისი ოთხი განსხვავებული გზა. მოტივი შეიძლება იყოს სრულად დანაშაულებრივი ან გამამართლებელი, ან მხოლოდ ნაწილობრივ დანაშაულებრივი ან გამამართლებელი. როდესაც ადამიანი მოქმედებს კონკრეტული მოტივით, კანონიერი ქცევა ხდება უკანონო და სწორედ ამ დროს არის მოტივი სრულად დანაშაულებრივი. თუ კონკრეტული მოტივით უკანონო საქმიანობა არ აკისრებს ბრალდებულს პასუხისმგებლობას, მაშინ ეს მოტივი სრულად დანაშაულებრივია. როდესაც მოტივი უზრუნველყოფს დანაშაულისგან არასაკმარის დაცვას, მოტივი ნაწილობრივ დანაშაულებრივია. როდესაც მოტივი მიუთითებს იმ სახის დარღვევაზე, რისთვისაც პასუხისმგებელია ბრალდებული, მოტივი ნაწილობრივ დანაშაულებრივია.

## სქოლიო
კატეგორია:ნარატოლოგია
კატეგორია:სისხლის სამართალი
შუა კოზი

**შუა კოზი** — სოფელი საქართველოში, ონის მუნიციპალიტეტის ჩასავლის თემში (რაჭა-ლეჩხუმისა და ქვემო სვანეთის მხარე). 

მდებარეობს კავკასიონის მთავარი ქედის სამხრეთ კალთაზე, კოზის ტბის ნაპირას, ზღვის დონიდან 1500 მეტრზე. წარსულში სოფელ კოზის ერთ-ერთი უბანი. 1922-1990 წლებში შედიოდა სამხრეთ ოსეთის ავტონომიური ოლქის ჯავის რაიონში. 1989 წლის აღწერით სოფელში იყო 95 მცხოვრები (ოსები). სოფელში შემორჩენილია საქართველოს კულტურული მემკვიდრეობის ძეგლი — შუა საუკუნეების ეკლესიის ნანგრევები.

## ლიტერატურა
კატეგორია:ონის მუნიციპალიტეტის სოფლები
კატეგორია:საქართველოს ოკუპირებული სოფლები